Vladivostok shahrida qiyin ahvolga tushib qolgan yosh bolali ayol O‘zbekistonga qaytarildi

Rossiyada qiyin ahvolda qolgan fuqaro vatanga olib kelindi, deya xabar qilmoqda Tashqi mehnat migratsiyasi agentligi.

O‘zbekistonning Vladivostok shahridagi Bosh konsulxonasiga Farg‘ona shahridan bo‘lgan fuqaro F.G. murojaat etib, Rossiyada vaqtinchalik mehnat faoliyatini amalga oshirish uchun kelib, qiyin ahvolga tushib qolganligi sababli farzandi bilan O‘zbekistonga qaytib ketishida amaliy yordam so‘ragan.
Tashqi mehnat migratsiyasi agentligi va O‘zbekistonning Vladivostok shahridagi Bosh konsulxonasi bilan hamkorlikda fuqaro vatanga olib kelingan.